《满江红 万脩承五十用吕居仁韵》
清代·陈维崧

北郭先生，门恰对、峰回涧曲。且小隐、渔庄蟹舍，长廊矮屋。

雨过拍茶香作雪，日高煨芋酥于玉。向红尘、不到处逍遥，襟衫绿。

林滟滟，烘枫菊。涛瑟瑟，锵梧竹。问貂蝉蓑笠，谁荣谁辱。

豆架瓜棚三径在，黄鸡白酒千场足。便水田、今岁不曾收，来年熟。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。